Taxi geskut wat 28 skoliere vervoerFoto: ANA Verkeersbeamptes het Woensdag, op die eerste dag van die nuwe skooljaar, ŉ taxi voorgekeer wat 28 skoliere vervoer het, alhoewel dit gelisensieer is om slegs 16 leerlinge te vervoer. Verkeersdienste het “oorlaaide voertuie, onpadwaardige voertuie, ongelisensieerde bestuurders en bestuurders met uitstaande lasbriewe vir hul inhegtenisneming” hanteer tydens ŉ skoliervervoeroperasie in Kraaifontein, ŉ voorstad in Kaapstad. ŉ Beampte het die skoliere skool toe geneem, aangesien die voertuig waarin hulle gery het, geskut is. Owerhede het bestuurders ook beboet wat nie ŉ professionele bestuurspermit (PDP) gehad het nie.